CELEX: 32014D0009
Language: et
Date: 2013-12-18 00:00:00
Title: 2014/9/EL: Komisjoni otsus, 18. detsember 2013 , millega muudetakse otsuseid 2010/2/EL ja 2011/278/EL seoses selliste sektorite ja allsektoritega, mille puhul kasvuhoonegaaside heite ülekandumise ohtu peetakse märkimisväärseks (teatavaks tehtud numbri C(2013) 9186 all)  EMPs kohaldatav tekst

14.1.2014   
            
            
               ET
            
            
               Euroopa Liidu Teataja
            
            
               L 9/9
            
         
      KOMISJONI OTSUS,
   18. detsember 2013,
   millega muudetakse otsuseid 2010/2/EL ja 2011/278/EL seoses selliste sektorite ja allsektoritega, mille puhul kasvuhoonegaaside heite ülekandumise ohtu peetakse märkimisväärseks
   (teatavaks tehtud numbri C(2013) 9186 all)
   (EMPs kohaldatav tekst)
   (2014/9/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 13. oktoobri 2003. aasta direktiivi 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ, (1) eriti selle artikli 10a lõikeid 1 ja 13,
   ning arvestades järgmist:
   
               (1)
            
            
               Komisjoni otsusega 2010/2/EL (2) määratakse vastavalt direktiivile 2003/87/EÜ kindlaks selliste sektorite ja allsektorite loetelu, mille puhul kasvuhoonegaaside heite ülekandumise ohtu peetakse märkimisväärseks.
            
         
               (2)
            
            
               Komisjoni otsusega 2011/278/EL (3) määratakse kindlaks kogu liitu hõlmavad üleminekueeskirjad direktiivi 2003/87/EÜ artikli 10a kohaste tasuta saastekvootide ühtlustatud eraldamiseks.
            
         
               (3)
            
            
               Igal aastal võib sektorite ja allsektorite loetellu lisada sektori või allsektori, mille puhul kasvuhoonegaaside heite ülekandumise ohtu peetakse märkimisväärseks, kui analüüsivas aruandes on näidatud, et muutuse järel, millel on oluline mõju nimetatud sektori või allsektori tegevusaladele, täidab see sektor või allsektor direktiivi 2003/87/EÜ artikli 10a lõigetes 14–17 sätestatud kriteeriumid.
            
         
               (4)
            
            
               Mõnda sektorit, mille puhul on otsuses 2010/2/EL leitud, et kasvuhoonegaaside heite ülekandumise oht ei ole NACE 4. tasandil märkimisväärne, vaadeldi osadena, ning hinnati allsektoreid, mille teatavad iseloomulikud omadused tingisid nende puhul oluliselt teistsuguse mõju kui sektori muude osade puhul.
            
         
               (5)
            
            
               Kõnealune hindamine näitas, et allsektorid „Kuivatatud kartulid pulbrina, jahuna, helvestena, graanulitena ja teradena”, „Toiduks valmistatud või konserveeritud kartulid külmutatult (sealhulgas täielikult või osaliselt õlis keedetud ja seejärel külmutatud) (välja arvatud äädikaga või äädikhappega töödeldud)” ning „Vadak ja töödeldud vadak pulbrina, graanulitena või muus tahkes vormis, kontsentreeritud või kontsentreerimata, lisatud magusainet sisaldav või mittesisaldav” on iseloomulike omaduste põhjal muudest allsektoritest selgelt eristatavad ning et nad täidavad direktiivi 2003/87/EÜ artikli 10a lõikes 15 sätestatud kvantitatiivsed kriteeriumid. Seepärast tuleks kõnealused allsektorid lisada selliste sektorite ja allsektorite loetellu, mille puhul kasvuhoonegaaside heite ülekandumise ohtu peetakse märkimisväärseks.
            
         
               (6)
            
            
               Kõnealune hindamine näitas samuti, et allsektor „Vabasepistatud raudosad ülekandevõllide, nukkvõllide, väntvõllide ja väntade jaoks” on iseloomulike omaduste põhjal muudest allsektoritest selgelt eristatav ning et see täidab direktiivi 2003/87/EÜ artikli 10a lõike 16 punktis b sätestatud kvantitatiivsed kriteeriumid. Seepärast tuleks kõnealune allsektor lisada selliste sektorite ja allsektorite loetellu, mille puhul kasvuhoonegaaside heite ülekandumise ohtu peetakse märkimisväärseks.
            
         
               (7)
            
            
               Sektoreid „Kipsitootmine” ja „Kipsist ehitustoodete tootmine” (NACE koodid vastavalt 2653 ja 2662) on 2012. aastal uuesti hinnatud. Kvalitatiivne hindamine näitas, et turgu iseloomustavad suurenev kaubavahetus, eelkõige üha hoogustuv importimine riikidest, kus tootmine on odavam, tugevnenud rahvusvaheline konkurentsisurve ning asjaolu, et vaatlusaluste aastate kasumimarginaalid olid tagasihoidlikud, mis vähendab käitiste suutlikkust teha investeeringuid ja vähendada heitkoguseid. Nimetatud tegurite koosmõju põhjal tuleks kõnealuste sektorite puhul pidada kasvuhoonegaaside heite ülekandumise ohtu märkimisväärseks ja need tuleks lisada selliste sektorite ja allsektorite loetellu, mille puhul kasvuhoonegaaside heite ülekandumise ohtu peetakse märkimisväärseks.
            
         
               (8)
            
            
               Seepärast tuleks otsuseid 2010/2/EL ja 2011/278/EL vastavalt muuta.
            
         
               (9)
            
            
               Käesoleva otsusega ettenähtud meetmed on kooskõlas kliimamuutuste komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2010/2/EL muudatused
   Otsuse 2010/2/EL lisa muudetakse vastavalt käesoleva otsuse I lisale.
   Artikkel 2
   Otsuse 2011/278/EL muudatused
   Otsuse 2011/278/EL I lisa muudetakse vastavalt käesoleva otsuse II lisale.
   Artikkel 3
   Adressaadid
   Käesolev otsus on adresseeritud liikmesriikidele.
   
      Brüssel, 18. detsember 2013
      
         
            Komisjoni nimel
         
         
            komisjoni liige
         
         Connie HEDEGAARD
         
      
   
   
      (1)  ELT L 275, 25.10.2003, lk 32.
   
      (2)  ELT L 1, 5.1.2010, lk 10.
   
      (3)  ELT L 130, 17.5.2011, lk 1.
   
      I LISA
      Otsuse 2010/2/EL lisa muudetakse järgmiselt.
      
                  1.
               
               
                  Punkti 2 muudetakse järgmiselt:
                  
                              a)
                           
                           
                              kande 15331427 ette lisatakse kanded:
                              
                                          PRODCOMi kood
                                       
                                       
                                          Kirjeldus
                                       
                                    
                                          „15311230
                                       
                                       
                                          Kuivatatud kartulid pulbrina, jahuna, helvestena, graanulitena ja teradena
                                       
                                    
                                          15311250
                                       
                                       
                                          Toiduks valmistatud või konserveeritud kartulid külmutatult (sealhulgas täielikult või osaliselt õlis keedetud ja seejärel külmutatud); (välja arvatud äädikaga või äädikhappega töödeldud)”
                                       
                                    
                        
                              b)
                           
                           
                              Kande 155154 järele lisatakse kanne:
                              
                                          PRODCOMi kood
                                       
                                       
                                          Kirjeldus
                                       
                                    
                                          „15515533
                                       
                                       
                                          Vadak ja töödeldud vadak pulbrina, graanulitena või muus tahkes vormis, kontsentreeritud või kontsentreerimata, lisatud magusainet sisaldav või mittesisaldav”
                                       
                                    
                        
                              c)
                           
                           
                              Kande 26821620 järele lisatakse kanne:
                              
                                          PRODCOMi kood
                                       
                                       
                                          Kirjeldus
                                       
                                    
                                          „28401133
                                       
                                       
                                          Vabasepistatud raudosad ülekandevõllide, nukkvõllide, väntvõllide ja väntade jaoks”
                                       
                                    
                        
            
                  2.
               
               
                  Punktis 3 lisatakse kande 2640 järele kanded:
                  
                              PRODCOMi kood
                           
                           
                              Kirjeldus
                           
                        
                              „2653
                           
                           
                              Kipsitootmine
                           
                        
                              2662
                           
                           
                              Kipsist ehitustoodete tootmine”
                           
                        
            
   
      II LISA
      Otsuse 2011/278/EL I lisas asendatakse tootepõhistele võrdlusalustele „Kips”, „Kuivatatud teisene kips” ja „Kipsplaat” vastav kanne järgmisega:
      
                  Tootepõhine võrdlusalus
               
               
                  Asjaomaste toodete määratlused
               
               
                  Asjaomaste protsesside (süsteemi piires) ja heite määratlused
               
               
                  Kasvuhoonegaaside heite ülekandumise oht aastatel 2013 ja 2014, nagu on sätestatud komisjoni otsuses 2010/2/EL
               
               
                  Võrdlusaluse väärtus
                  (saastekvooti tonni kohta)
               
            
                  „Kips
               
               
                  Kips, mis sisaldab põletatud kipsi või kaltsiumsulfaati (sealhulgas ehituses kasutamiseks, kootud kangaste apreteerimiseks, paberi pinna töötlemiseks, stomatoloogias ja maaparanduses kasutamiseks), põletatud kipsi tonnides. Survekipsi puhul kõnealust tootepõhist võrdlusalust ei kasutata.
               
               
                  Kõik protsessid, mis on otseselt või kaudselt seotud järgmiste protsessiüksustega: jahvatamine, kuumkuivatamine ja kaltsineerimine
               
               
                  Jah
               
               
                  0,048”
               
            
                  „Kuivatatud teisene kips
               
               
                  Kuivatatud teisene kips (kips, mis on toodetud jõujaamades tekkivast kõrvalsaadusest, ehitusmaterjalide või lammutusjäätmetest), väljendatud toote tonnides.
               
               
                  Kõik protsessid, mis on otseselt või kaudselt seotud teisese kipsi kuivatamisega.
               
               
                  Jah
               
               
                  0,017”
               
            
                  „Kipsplaat
               
               
                  Kipsist plaadid, paneelid jm tooted, mille välispind on/ei ole paberiga või papiga tugevdatud, välja arvatud paagutatud kipsist ja viimistlustooted (põletatud kipsi tonnides). Seda tootepõhist võrdlusalust ei kasutata suure tihedusega kiudkipsplaatide puhul.
               
               
                  Kõik protsessid, mis on otseselt või kaudselt seotud järgmiste protsessiüksustega: jahvatamine, kuumkuivatamine ja kaltsineerimine. Kaudne heide määratakse üksnes kuivatusastme soojuspumpade tarbitava elektrienergia põhjal.
               
               
                  Jah
               
               
                  0,131”